BASES PARA A CONSTITUCIÓN DUNHA BOLSA DE EMPREGO DE VIXIANTE DE VÍAS E OBRAS
ADMINISTRACIÓN LOCAL — Municipal — Redondela (Bolsas de emprego, 12/02/2016)

A praza a cubrir de forma interina é a de VIXIANTE DE VÍAS E OBRAS, temporalmente vacante por atoparse en comisión de servizos noutro posto o titular desta praza. A dita praza atópase adscrita ao departamento de Urbanismo e pertence ao cadro de persoal funcionario do Concello de Redondela coas funcións expresadas na relación de postos de traballo deste Concello. A presente convocatoria realízase de acordo co artigo 10, do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (EBEP) e artigo 23, da Lei 2/2015, do 29 de abril, do Emprego Público de Galicia (LEG). Co resultado desta configurarase unha bolsa de traballo que se utilizará para o obxecto indicado e tamén no caso de que se dea algún outro suposto legal para a cobertura do posto con carácter interino. A selección rexerase polas prescripcións contidas nesta convocatoria específica e, naquilo que non se prevexa, polas bases xerais de convocatorias de procesos de selección de persoal do Concello de Redondela que se publicaron no Boletín Oficial da Provincia de Pontevedra (BOP), número 50, do 13.03.2015 e na páxina web (www.redondela. gal), polo EBEP e pola LEG, agás o relativo aos dereitos de exame que non se esixen na presente convocatoria. As presentes Bases publicaranse no Boletín Oficial da Provincia de Pontevedra, na páxina web do Concello de Redondela (www.redondela. gal) e no taboleiro de anuncios e o resto das actuacións no taboleiro de anuncios e na páxina web do Concello. Poderán solicitar tomar parte nesta convocatoria as persoas físicas que reúnan os seguintes requisitos: a) Ser español/a. As/os nacionais dos demais estados membros da Unión Europea e as/os estranxeiras/os residentes en España poderán acceder en igualdade de condicións que as/os españolas/españois a aqueles sectores da función pública aos que segundo o Dereito Comunitario sexa de aplicación a libre circulación de traballadores/as. Deberán acreditar a súa nacionalidade ou a súa residencia respectivamente e o cumprimento das condicións establecidas para todas/os as/os aspirantes, mediante tarxeta acreditativa orixinal ou fotocopia cotexada, da súa identidade, expedida polas autoridades competentes do seu país de orixe. b) Ter cumpridos dezaseis anos e non exceder, no seu caso, da idade máxima de xubilación forzosa. c) Posuír a titulación de Graduado en ESO, FP 1.º grao ou equivalente. En caso de titulaciones obtidas no estranxeiro, o/a aspirante terá que estar en posesión da credencial que acredite a homologación. Acreditarase mediante fotocopia compulsada do título ou no seu caso, do resgardo de ter efectuado o depósito para obtelo, ou certificación oficial de ter superados os estudios conducentes para a súa expedición. d) Posuír a capacidade funcional así como a capacidade física necesaria para o desenvolvemento das tarefas. e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso/a en causas de incompatibilidade de conformidade co disposto na Lei 53/1984, de 26 de decembro, de incompatibilidades do persoal ao servizo das administracións públicas. Antes de tomar posesión da praza, a persoa interesada terá que facer constar que non ocupa ningún posto de traballo nin realiza ningunha actividade no sector público delimitado polo art.1 da Lei 53/1984, e que non percibe pensión de xubilación, retiro ou orfandade. Se realiza algunha actividade privada, incluída a de carácter profesional, terao que declarar no prazo de dez días naturais contados a partir do día de tóma de posesión, para que a corporación acorde a declaración de compatibilidade ou incompatibilidade. As/os aspirantes teñen que estar en posesión de todos os requisitos no intre en que remate o prazo de presentación de solicitudes. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral do concello ou a través da páxina web do concello (www.redondela. gal) e será dirixida ao alcalde, con independencia de que se admitirá calquera outro modelo no que consten os datos do/a solicitante, DNI, domicilio e teléfono de contacto. O feito de presentar a solicitude de participación implica que o/a interesado/a manifesta reunir todas e cada unha das condicións esixidas na convocatoria, na data en que remate o prazo para a presentación de instancias. A presentación de solicitudes poderá facerse no rexistro xeral do Concello ou en calquera das formas establecidas no art.38.4, da Lei 30/92 do 26 de novembro, de réxime xurídico das administracións públicas e do procedemento administrativo común no prazo máximo de 8 días hábiles, a contar dende o día seguinte da publicación da convocatoria. As solicitudes que se presenten a través da oficina de correos deberán entregarse en sobre aberto para seren seladas e datadas polo/a funcionario/a de Correos antes de seren certificadas. No caso de presentar a instancia fóra do Concello, o/a aspirante deberá dirixir por Fax ao n.º: 986 403 894, unha copia da instancia e da documentación con anterioridade ao remate do prazo para os efectos de que poida ser incluído/a na relación de admitidos/as. Se o último día de presentación de solicitudes recae en día inhábil ou sábado, o prazo entenderase ampliado ata o día hábil seguinte. Coa instancia, as persoas aspirantes achegarán a seguinte documentación: — Fotocopia compulsada do DNI ou a tarxeta acreditativa da súa identidade, expedida polas autoridades competentes no caso de cidadáns/ás comunitarios/as. Tras finalizar o prazo de presentación de solicitudes, o alcalde ditará unha resolución, coa cal aprobará a lista provisional de persoas admitidas e excluídas dando publicidade tamén ao tribunal nomeado. Esta resolución expoñerase no taboleiro de anuncios do Concello e na páxina web. Concederase un prazo de dous días hábiles a contar do día seguinte a esta publicación para rectificacións, enmendar erros e posibles reclamacións. Estas enmendas non serán aplicables respecto dos méritos alegados pero non achegados nin dos requisitos establecidos. A lista provisional de persoas admitidas e excluídas considerarase automaticamente elevada a definitiva se non se presentan reclamacións. Na mesma resolución fixarase a data e a hora de realización da primeira das probas de selección, quedando convocados os/as aspirantes para a realización da proba coa exposición desta resolución. Entre a publicación do anuncio de aprobación definitiva e o inicio da proba non poderá haber menos de cinco días hábiles. O Tribunal cualificador e avaliador deste procedemento de selección será designado polo Alcalde e estará integrado por: — Presidente/a: Un/unha funcionario/a de carreira ou persoal laboral fixo ao servizo de calquera das administracións públicas. — Vogal: Un/unha funcionario/a de carreira ou persoal laboral fixo ao servizo de calquera das administracións públicas. — Secretaria/o: Un/unha funcionario/a de carreira ou persoal laboral fixo ao servizo de calquera das administracións públicas. As persoas integrantes do Tribunal deberán posuír a titulación ou especialización igual ou superior para o acceso á praza convocada. Designaranse tamén suplentes para cadanseu dos membros. O tribunal poderá acordar a asistencia de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas. A selección constará das seguintes probas: Consistirá en contestar por escrito a un cuestionario, tipo test, de 40 preguntas con respostas alternativas baseadas no contido do programa da convocatoria durante un período de 60 minutos. Nesta proba cada resposta incorrecta penalizará a metade da puntuación de cada pregunta acertada. A proba cualificarase de 0 a 10 puntos e será preciso acadar un mínimo de 5 puntos para superala. Consistirá na realización dun ou varios supostos prácticos do contido do programa da convocatoria, sendo a súa función a de evaluar os coñecementos dos/as aspirantes na área da que haberán de desempeñar a súa actividade profesional. A proba cualificarase de 0 a 20 puntos e para aprobar será preciso acadar un mínimo de 10 puntos. A orde de clasificación definitiva dos/as aspirantes será o resultado de sumar as puntuaciones obtidas nas dúas probas e a lista resultante, ordenada de maior a menor puntuación publicarase no Taboleiro de Anuncios e na páxina web. Todos os/as aspirantes disporán dun prazo de tres días hábiles, desde o día seguinte á publicación do anuncio, para efectuar as reclamaciones ou observacións oportunas contra a mencionada lista ou solicitar a revisión do seu exame ante o tribunal. Tras resolver, no seu caso, as reclamacións, o órgano de selección elevará ao Alcalde a proposta definitiva, por orde de puntuación, para o inmediato nomeamento interino da persoa mellor cualificada e a constitución dunha bolsa de traballo para o caso de que sexa necesario cubrir algunha vacante no posto indicado. A resolución final farase pública no taboleiro de anuncios do Concello e na páxina web municipal, con indicación de todas as persoas integrantes, a orde de prelación e a puntuación obtida. A lista coa totalidade das persoas aprobadas e as puntuacións acadadas quedará disponible para poder ser utilizada como reserva (sempre respectando a orde da lista) para cubrir a praza en situacións especificadas na base 1.ª. Esta lista poderá ser utilizada ata que haxa unha nova derivada dun procedemento selectivo con carácter definitivo para a mesma praza. Cando unha das persoas incluídas na lista fose chamada para ocupar o posto, ao rematar o período de contratación recuperará o seu lugar inicial na lista, de xeito que pode ser chamado/a para unha nova contratación. Caso de renunciar a unha oferta sen causa xustificada a persoa recabada pasará ao último lugar da lista. Aqueles/as aspirantes que sexan chamados/as e dean a súa conformidade a unha contratación terán que presentar a seguinte documentación referida sempre á data de expiración do prazo de presentación de solicitudes, no prazo máximo de tres días hábiles contados a partir do día en que manifesten a conformidade: a) Fotocopia compulsada do documento nacional de identidade ou a tarxeta acreditativa da súa identidade, expedida polas autoridades competentes no caso de cidadáns/ás comunitarios/as. b) Fotocopia compulsada do título esixido ou certificación académica que acredite que ten cursados e aprobados os estudos necesarios para a obtención do título correspondente, xunto co documento que acredite que abonou os dereitos para a súa expedición c) Certificado médico acreditativo de posuír a capacidade funcional para o desenvolvemento das funcións correspondentes. d) Declaración responsable de que non foi separado/da, mediante expediente disciplinario do servizo do Estado, das comunidades autónomas nin entidades locais, nin está inhabilitado/dá para o exercicio de funcións públicas. A persoa que non presente a documentación no prazo indicado, salvo os casos de forza maior ou cando se deduza que carece dalgún dos requisitos establecidos, non poderá ser contratada. A convocatoria, bases e actos administrativos derivados da mesma serán recorribles nos termos previstos na Lei 30/1992, de 26 de novembro, de réxime xurídico das administracións públicas e do procedemento administrativo común e na Lei 29/1998, de 13 de xullo, reguladora da xurisdición contencioso-administrativa. Se os días de finalización dalgún prazo ou actuación obrigada destas bases fosen festivo ou sábado, pasarase ao seguinte día hábil.1. O territorio do municipio de Redondela. Historia e parroquias. Núcleos rurais.2. Réxime do solo urbano, urbanizable e rústico na lexislación estatal e galega. Mención especial ao solo de núcleo rural.3. Plans xerais e planeamento de desenvolvemento. Elaboración e aprobación.4. Actos suxeitos a Comunicación Previa e a Licenza e procedemento de concesión. Declaración de ruina. Parcelacións.5. Expedientes de reposición da legalidade nos distintos supostos. Infraccións e sancións.6. O planeamento urbanístico vixente no Concello de Redondela.7. Segregacións e parcelacións en función de cada tipo de solo. Os aliñamentos en cada tipo de solo. As cesións obrigatorias.8. Tipoloxía das construcións. Normas de obrigada observancia en relación a vivendas, edificios auxiliares á vivenda, industriais, cercados, rótulos e sinais de atracción comercial e portais.9. As obras en relación ás vías públicas. Condicións dos derrubamentos e medidas de seguridade a adoptar.10. Os tipos de solo rústico de especial protección. O patrimonio histórico artístico de Redondela e a súa protección. DOCUMENTO ASINADO ELECTRONICAMENTE Á MARXE.